ຫວຽດນາ​ມ ຈະປະຫານ​ຊີວິດ ນັກ​ໂທດ ດ້ວຍການສັກຢາ
ວິທີສັກ​ຢາ​ສ້າງ​ຄວາມ​ທໍລະມານ ​​ໃຫ້​ນັກ​ໂທດ​ນ້ອຍ​ກ່ວາ ​ແລະ​ຍັງ​ລົດ​ຜ່ອນ​ຄວາມ​ກົດ​ດັນທາງ​ຈິດຕະວິທະຍາ ​ຕໍ່​ພວກ​ທໍາ​ການ​ສັງຫານ​ນໍາ.
ຫວຽດນາມຈະເລີ່ມທໍາການຈັດຕັ້ງປະຕິບັດກົດໝາຍປະຫານຊີວິດນັກໂທດດ້ວຍວິທີສັກຢາ ແທນທີ່ຈະເປັນການຍິງເປົ້າ ໃນວັນສຸກທີ່ຈະມາເຖິງນີ້ ພວກສະມາຊິກສະພານິຕິບັນຢັດ ທີ່ຊອກຫາຊ່ອງທາງທີ່ມີມະນຸດສະທໍາຫຼາຍຂຶ້ນໃນການ ປະຫານຊີວິດນັກໂທດນັ້ນ ໄດ້ຣັບຜ່ານກົດໝາຍດັ່ງກ່າວໃນປີແລ້ວນີ້ ທາງການຫວຽດນາມໄດ້ກ່າວວ່າ ວິທີສັກຢາໃສ່ນັ້ນ ສ້າງຄວາມທໍລະມານໃຫ້ ນັກໂທດ ນ້ອຍກ່ວາ ແລະຍັງລົດຜ່ອນຄວາມກົດດັນທາງຈິດຕະວິທະຍາຕໍ່ພວກທໍາການສັງຫານ ນໍາອີກ ຮ່າງກົດໝາຍໃໝ່ນີ້ ຍັງຈະອະນຸຍາດໃຫ້ພວກສະມາຊິກຄອບຄົວຮັບເອົາສົບໄປຝັງໄດ້ ທາງການຫວຽດນາມຖືວ່າຂໍ້ມູນກ່ຽວກັບການປະຫານຊີວິດນັກໂທດເປັນຄວາມ ລັບ ສະເພາະລັດ ເພາະສນັ້ນ ຈຶ່ງບໍ່ມີຂໍ້ມູນໃດໆທີ່ພໍໜ້າເຊື່ອຖືໄດ້ ກ່ຽວກັບຈໍານວນນັກໂທດ ທີ່ຕ້ອງໂທດປະຫານຊີວິດນັ້ນ